
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2305 

3 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή οργανικών θέσεων ιδιωτικού δικαίου αο¬ 
ρίστου χρόνου στο Υπουργείο Πολιτισμού που 
συστάθηκαν με την παράγραφο 1 του άρθρου 17 

του ν. 3525/2007. 1 

Πρόσληψη με σύμβαση μίσθωσης έργου από τη Δη¬ 
μοτική Επιχείρηση'Υδρευσης - Αποχέτευσης Σκι¬ 
άθου. 2 

Τροποποίηση απόφασης περί συγκρότησης Επιτρο¬ 
πής Ελέγχου Δαπανών άρθρου 14 του ν. 3202/2003 

Ν. Κερκύρας. 3 

Ένταξη εργαζομένων Α.Μ.Ε.Α. ιδιωτικού δικαίου αο¬ 
ρίστου χρόνου της Δημοτικής Επιχείρησης Ανά¬ 
πτυξης Δήμου Εμμ. Παππά στο Δήμο Εμμ. Παπ- 

πά. 4 

Ένταξη εργαζομένων Α.Μ.Ε.Α. ιδιωτικού δικαίου αο¬ 
ρίστου χρόνου της Δημοτικής Επιχείρησης Πο¬ 
λιτιστικής, Οικονομικής, Κοινωνικής Ανάπτυξης 

(Δ.Ε.Π.Ο.Κ.Α.) στο Δήμο Στρυμόνα. 5 

Μεταβίβαση αρμοδιοτήτων του Διοικητή Ο.Α.Ε.Ε. 
στους Προϊσταμένους των Γενικών Διευθύνσεων 
και στους Προϊσταμένους των Διευθύνσεων και 
Τμημάτων του Οργανισμού. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.80894/2007/ 


29.10.2007 απόφαση του Υφυπουργού Εσωτερι¬ 
κών αιτήσεις πολιτογράφησης ομογενών αλλο¬ 
δαπών. 7 

Διόρθωση σφάλματος στην τροποποίηση του Οργα¬ 
νισμού Εσωτερικής Υπηρεσίας (Ο.Ε.Υ.) του Δήμου 
Αγριός. 8 


ΑΠΟΦΑΣΕΙ Σ 

Αριθμ. ΥΠΠΟ/ΔΙΟΙΚ/Β/110619 (1) 

Κατανομή οργανικών θέσεων ιδιωτικού δικαίου αορί¬ 
στου χρόνου στο Υπουργείο Πολιτισμού που συ¬ 
στάθηκαν με την παράγραφο 1 του άρθρου 17 του 
ν. 3525/2007. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του άρθρου 17 του ν. 3525/2007 (ΦΕΚ 16/Α726.1.2007) 
«Πολιτιστική Χορηγία». 

β. Του άρθρου 11 του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/Α719.7.2004). 

γ. Του π.δ. 191/2003 (ΦΕΚ 146/Α/13.6.2003) «Οργανισμός 
του Υπουργείου Πολιτισμού». 

δ. Του π.δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
στο προσωπικό ιδιωτικού δικαίου του Δημοσίου, των 
Οργανισμών Τοπικής Αυτοδιοίκησης και των λοιπών Νο¬ 
μικών Προσώπων Δημοσίου Δικαίου» (ΦΕΚ 191/Α71988). 

ε. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

ζ. Του π.δ. 50/2001 (ΦΕΚ 39/Α') «Καθορισμός προσόντων 
διορισμού σε θέσεις φορέων του δημόσιου τομέα» όπως 
τροποποιήθηκε και συμπληρώθηκε με το π.δ. 347/2003 
(ΦΕΚ 315/Α') και π.δ. 44/2005 (ΦΕΚ/Α763/9.3.2005). 

2. Τα υπ’ αριθμ. 41/18.10.2004, 42/25.10.2004, 43/1.11.2004, 
44/9.11.2004, 45/16.11.2004, 46/22.11.2004, 47/29.11.2004, 
49/6.12.2004, 50/7.12.2004, 51/14.12.2004, 56/10.1.2005, 
58/25.1.2005, 61/15.2.2005, 69/12.4.2005, 70/18.4.2005 και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


77/30.5.2005 πρακτικά του αρμοδίου Διοικητικού Συμ¬ 
βουλίου του Ταμείου Διαχείρισης Πιστώσεων για την 
Εκτέλεση Αρχαιολογικών Έργων. 

3. Την υπ’ αριθμ. 1385/24.11.2005 απόφαση του Ε' Τμή¬ 
ματος του ΑΣΕΠ περί υπαγωγής στις ρυθμίσεις του π.δ. 
164/2004 συμβασιούχων του Ταμείου Διαχείρισης Πι¬ 
στώσεων για την Εκτέλεση ΑρχαιολογικώνΈργων όπως 
ορθά επαναλήφθηκε με τα υπ’ αριθμ. 47929/05/20.1.2006 
και 11689/06/7.4.2006 έγγραφα του ΑΣΕΠ. 

4. Τις υπ’ αριθμ. ΥΠΠΟ/ΔΙΟΙΚ/Β/38585/30.4.20Θ7 (ΦΕΚ 
724/Β/2007) και ΥΠΠΟ/ΔΙΟΙΚ/Β/72247/31.7.2007 (ΦΕΚ 
1459/Β/2007) αποφάσεις κατανομής πεντακοσίων εξή¬ 
ντα οκτώ (568) και ογδόντα μία (81), αντίστοιχα, θέσε¬ 
ων ιδιωτικού δικαίου αορίστου χρόνου στο Υπουργείο 
Πολιτισμού που συστάθηκαν με την παράγραφο 1 του 
άρθρου 17 του ν. 3525/2007. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπολο¬ 
γισμού (άρθρο 90 του π.δ. 63/2005, (ΦΕΚ 98/Α/22.4.2005). 

6. Τις υπάρχουσες υπηρεσιακές ανάγκες, αποφασί¬ 
ζουμε: 

Κατανέμουμε κατά εκπαιδευτική βαθμίδα και ειδικότητα 
είκοσι τρεις (23) από τις συνολικά επτακόσιες σαράντα 
μία (741) θέσεις προσωπικού με σύμβαση εργασίας ιδι¬ 
ωτικού δικαίου αορίστου χρόνου, που συστάθηκαν στο 
Υπουργείο Πολιτισμού με την παράγραφο 1 του άρθρου 
17 του ν. 3525/2007 προκειμένου να καταταγούν σε αυτές 
συμβασιούχοι που απασχολήθηκαν στο εποπτευόμενο 
από τον Υπουργό Πολιτισμού νομικό πρόσωπο ιδιωτικού 
δικαίου με την επωνυμία Ταμείο Διαχείρισης Πιστώσεων 
για την Εκτέλεση ΑρχαιολογικώνΈργων (Τ.Δ.Π.Ε.Α.Ε.) και 
πληρούν τις προϋποθέσεις του άρθρου 11 του π.δ. 164/2004 
σύμφωνα με σχετική απόφαση του Α.Σ.Ε.Π. ως εξής: 


Α/Α 

ΕΚΠ/ΚΗ 

ΒΑΘΜΙΔΑ 

ΕΙΔΙΚΟΤΗΤΑ 

ΑΡΙΘΜΟΣ 

ΘΕΣΕΩΝ 

1 . 

ΠΕ 

Αρχαιολόγων 

2 

2. 

ΤΕ 

Διοικητικών 

3 

3. 

ΔΕ 

Διοικητικών 

3 

4. 

ΔΕ 

Σχεδιαστών 

4 

5. 

ΔΕ 

Χειριστών Φωτοτυπικών 
Μηχανημάτων 

1 

6. 

ΥΕ 

Φυλάκων Αρχαιοτήτων 

7 

7. 

ΥΕ 

Χειριστών 

Γερανοφόρων 

Οχημάτων 

1 

8. 

ΥΕ 

Βοηθών Χειριστών 

Γ ερανοφόρων 

Οχημάτων 

1 

9. 

ΥΕ 

Χειριστών Εκσκαπτικών 
Μηχανημάτων 

1 



ΣΥΝΟΛΟ 

23 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 21 Νοεμβρίου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 


Αριθμ. 15127 (2) 

Πρόσληψη με σύμβαση μίσθωσης έργου από τη Δημο¬ 
τική Επιχείρηση Ύδρευσης - Αποχέτευσης Σκιάθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 /Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για τη Τοπική Αυτ/ση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» σύμφωνα με τις οποίες παρέχεται η δυνα¬ 
τότητα σύναψης συμβάσεων έργου από τους Ο.Τ.Α. και 
τα Νομικά τους Πρόσωπα με φυσικά πρόσωπα. 

3. Τις διατάξεις του άρθρου 90 του Κώδικα Νομο¬ 
θεσίας για τη Κυβέρνηση και τα Κυβερνητικά όργανα, 
που κυρώθηκε με το άρθρο Τ του π.δ. 63/2005 (ΦΕΚ Α' 
98), σχετικά με τον έλεγχο δαπανών που προκαλούν οι 
κανονιστικές διοικητικές πράξεις. 

4. Τις υπ’ αριθμ. 14196/4.4.2003 και ΔΙΠΠ/Φ.2.9/5954/ 
7.3.2007 εγκυκλίους του ΥΠΕΣΔΔΑ με θέμα «προσλήψεις 
προσωπικού στις Επιχειρήσεις των ΟΤΑ». 

5. Την υπ’ αριθμ. 71/2007 απόφαση του Διοικητικού 
Συμβουλίου της Δημοτικής Επιχείρησης Ύδρευσης - 
Αποχέτευσης Σκιάθου. 

6. Την υπ’ αριθμ. 1127/5.11.2007 σύμφωνη γνώμη του 
Δημάρχου Σκιάθου. 

7. Την από 5.11.2007 γνωμοδότηση του νομικού συμ¬ 
βούλου Στέφανου Καραγεώργου. 

8. Το γεγονός ότι προκαλείται δαπάνη ύψους 9.800,00 € 
πλέον Φ.Π.Α. 13% η κάλυψη της οποίας έχει προβλεφθεί 
στον προϋπολογισμό της Δημοτικής ΕπιχείρησηςΎδρευσης 
- Αποχέτευσης Σκιάθου και θα βαρύνει το κωδικό 61.98. 

9. Τις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη από τη Δημοτική Επιχεί¬ 
ρηση Ύδρευσης - Αποχέτευσης Σκιάθου, με σύμβαση 
μίσθωσης έργου διάρκειας από 1.12.2007 έως 31.7.2008 
ως ακολούθως: 

• ενός (1) Λογιστή ΤΈ. 

για την παροχή βοήθειας στους ορκωτούς λογιστές 
που θα ασκήσουν το τακτικό έλεγχο στην Επιχείρη¬ 
ση για τη διαχειριστική χρήση 2006 καθώς και στους 
Ελεγκτές Δημόσιας Διοίκησης που θα ασκήσουν τον 
έλεγχο για τις χρήσεις 1998-2003 μετά από εντολή της 
Εισαγγελίας Πρωτοδικών Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 14 Νοεμβρίου 2007 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 9349 (3) 

Τροποποίηση απόφασης περί συγκρότησης Επιτροπής Ελέγ¬ 
χου Δαπανών άρθρου 14 του ν. 3202/2003 Ν. Κερκύρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του ν. 2503/1997 Διοίκηση, Οργάνωση, 

Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 14 του ν. 3202/2003 περί 
συγκρότησης Επιτροπής Ελέγχου Δαπανών. 

3. Την υπ’ αριθμ 6193/9.7.2006 απόφαση μας περί συ¬ 
γκρότησης της ανωτέρω επιτροπής, καθώς και την υπ’ 
αριθμ. οικ. 7789/19.7.2006 απόφαση περί συμπλήρωσης 
αυτής. 

4. Το υπ’ αριθμ. 104797/11.10.2007 έγγραφο του Νομικού 
Συμβουλίου του Κράτους με το οποίο ορίζεται ως Πρό¬ 
εδρος, η Κων/να Χριστοπούλου Πάρεδρος του Ν.Σ.Κ., σε 
αντικατάσταση της μετατεθείσης Παρέδρου του Ν.Σ.Κ. 
Χριστίνας Διβάνη, αποφασίζουμε: 

Τροποποιούμε την υπ’ αριθμ 6193/15.6.2006 απόφαση 
μας περί συγκρότησης Επιτροπής Ελέγχου Δαπανών 
του άρθρου 14 του ν. 3202/2003 για το Νομό της Κέρ¬ 
κυρας, και ορίζουμε την Κων/να Χριστοπούλου Πάρεδρο 
του Ν.Σ.Κ. ως Πρόεδρο της Επιτροπής σε αντικατάσταση 
της Χριστίνας Διβάνη. 

Κατά τα λοιπά ισχύει η ως άνω υπ’ αριθμ. 6193/15.6.2006 
απόφασή μας όπως συμπληρώθηκε με την υπ’ αριθμ. 
οικ. 7789/19.7.2006 όμοια. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Κέρκυρα, 14 Νοεμβρίου 2007 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθμ. οικ. 13990 (4) 

Ένταξη εργαζομένων Α.Μ.Ε.Α. ιδιωτικού δικαίου αορί¬ 
στου χρόνου της Δημοτικής Επιχείρησης Ανάπτυξης 
Δήμου Εμμ. Παππά στο Δήμο Εμμ. Παππά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 16 του ν. 3491/2006 (ΦΕΚ 
207 Α') «Ρυθμίσεις θεμάτων Εθνικού Κέντρου Δημόσιας 
Διοίκησης και Αυτοδιοίκησης και λοιπών θεμάτων αρμο¬ 
διότητας Υπουργείου Εσωτερικών, Δημόσιας Διοίκησης 
και Αποκέντρωσης». 

2. Την υπ’ αριθμ. 11/2007 απόφαση του Δημοτικού 
Συμβουλίου Εμμ. Παππά που αφορά στην ένταξη ερ¬ 
γαζομένων Α.Μ.Ε.Α. ιδιωτικού δικαίου αορίστου χρόνου 
της Δημοτικής Επιχείρησης Ανάπτυξης στο Δήμο Εμμ. 
Παππά. 

3. Την υπ’ αριθμ. 1473/23.5.2007 πράξη μας με την οποία 
επικυρώνεται η υπ’ αριθμ. 11/2007 απόφαση του Δημο¬ 
τικού Συμβουλίου Εμμ. Παππά. 

4. Το υπ’ αριθμ. 7013/29.5.2007 έγγραφο του Δημάρ¬ 
χου Εμμ. Παππά, περί ένταξης προσωπικού Α.Μ.Ε.Α. της 
Δημοτικής Επιχείρησης Ανάπτυξης σε προσωποπαγείς 
θέσεις Ι.Δ.Α.Χ. στο Δήμο Εμμ. Παππά. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας, όπως αναδημοσιεύτηκε στο ΦΕΚ 1339/ 
τ. Β76.11.2000, τροποποιήθηκε και συμπληρώθηκε με 
την υπ’ αριθμ. 7427/19.8.2004 (ΦΕΚ 1293/τ. Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 


Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Την ένταξη του απασχολούμενου προσωπικού του 
προγράμματος «Α.Μ.Ε.Α.» της Δημοτικής Επιχείρησης 
Ανάπτυξης στο Δήμο Εμμ. Παππά και την αυτοδίκαιη 
σύσταση δύο (2) προσωρινών - προσωποπαγών θέσεων 
με σχέση εργασίας ιδιωτικού δικαίου αορίστου χρόνου 
των εξής ειδικοτήτων: 

1. Μία (1) θέση ΔΕ Διοικητικού. 

2. Μία (1) θέση ΥΕ Εργατών Καθαριότητας. 

Οι ανωτέρω θέσεις καταργούνται με την καθοιονδή- 
ποτε τρόπο κένωσή τους. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Σέρρες, 21 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
Α. ΔΗΜΟΥ- ΠΑΡΑΣΧΟΥ 

-♦- 

Αριθμ. 11840 (5) 

Ένταξη εργαζομένων Α.Μ.Ε.Α. ιδιωτικού δικαίου αορί¬ 
στου χρόνου της Δημοτικής Επιχείρησης Πολιτιστι¬ 
κής, Οικονομικής, Κοινωνικής Ανάπτυξης (Δ.Ε.Π.Ο.Κ.Α.) 
στο Δήμο Στρυμόνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 16 του ν. 3491/2006 (ΦΕΚ 
207 Α') «Ρυθμίσεις θεμάτων Εθνικού Κέντρου Δημόσιας 
Διοίκησης και Αυτοδιοίκησης και λοιπών θεμάτων αρμο¬ 
διότητας Υπουργείου Εσωτερικών, Δημόσιας Διοίκησης 
και Αποκέντρωσης». 

2. Την υπ’ αριθμ. 216/2007 απόφαση του Δημοτικού 
Συμβουλίου Στρυμόνα Ν. Σερρών που αφορά στην έντα¬ 
ξη εργαζομένων Α.Μ.Ε.Α. με σχέση εργασίας ιδιωτικού 
δικαίου αορίστου χρόνου της Δημοτικής Επιχείρη¬ 
σης Πολιτιστικής, Οικονομικής, Κοινωνικής Ανάπτυξης 
(Δ.Ε.Π.Ο.Κ.Α.) στο Δήμο Στρυμόνα. 

3. Την υπ’ αριθμ. 10500/25.9.2007 πράξη μας με την 
οποία επικυρώνεται η υπ’ αριθμ. 216/2007 απόφαση του 
Δημοτικού Συμβουλίου Στρυμόνα. 

4. Το υπ’ αριθμ. 9042/4.10.2007 έγγραφο του Δημάρ¬ 
χου Στρυμόνα, περί ένταξης προσωπικού Α.Μ.Ε.Α. της 
Δημοτικής Επιχείρησης Πολιτιστικής, Οικονομικής, Κοι¬ 
νωνικής Ανάπτυξης (Δ.Ε.Π.Ο.Κ.Α.) σε προσωποπαγείς 
θέσεις Ι.Δ.Α.Χ. στο Δήμο Στρυμόνα. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας, όπως αναδημοσιεύθηκε στο ΦΕΚ 
1339/τ. Β'/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β'/23.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Την ένταξη του απασχολούμενου προσωπικού του 
προγράμματος «Α.Μ.Ε.Α.» της Δημοτικής Επιχείρη¬ 
σης Πολιτιστικής, Οικονομικής, Κοινωνικής Ανάπτυξης 

(Δ.Ε.Π.Ο.Κ.Α.) στο Δήμο Στρυμόνα και την αυτοδίκαιη 
σύσταση δύο (2) προσωρινών - προσωποπαγών θέσεων 
με σχέση εργασίας ιδιωτικού δικαίου αορίστου χρόνου 
των εξής ειδικοτήτων: 

Δύο (2) θέσεις ΔΕ Διοικητικού 
Οι ανωτέρω θέσεις καταργούνται με την καθοιονδή- 
ποτε τρόπο κένωσή τους. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Σέρρες, 19 Νοεμβρίου 2007 
Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
Α. ΔΗΜΟΥ- ΠΑΡΑΣΧΟΥ 

-♦- 

Αριθμ. ΔΙ.ΟΡΓ/Φ16/14/111941 (6) 

Μεταβίβαση αρμοδιοτήτων του Διοικητή Ο.Α.Ε.Ε. στους 
Προϊσταμένους των Γ ενικών Διευθύνσεων και στους 
Προϊσταμένους των Διευθύνσεων και Τμημάτων του 
Οργανισμού. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΣΦΑΛΙΣΗΣ 
ΕΛΕΥΘΕΡΩΝ ΕΠΑΓΓΕΛΜΑΤΙΩΝ (ΟΑΕΕ) 

Έχοντας υπόψη: 

1. Τις διατάξεις: 

α) Του ν. 2676/1999 (ΦΕΚ 1/Α71999). 
β) Του ν. 3518/2006 (ΦΕΚ 272/Α72006). 
γ) Του π.δ. 154/2006 (ΦΕΚ 167/Α72006). 
δ) Του π.δ. 38/2007 (ΦΕΚ 33/Α72007). 
ε) Του ν. 3528/2007 (ΦΕΚ 26/Α72007). 
στ) Του ν.3607/2007 (ΦΕΚ 245/Α72007). 

2. Την ανάγκη για την εύρυθμη και αποδοτική λειτουρ¬ 
γία των υπηρεσιών του Ο.Α.Ε.Ε. 

3. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού του 
Οργανισμού, αποφασίζουμε: 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Εκχώρηση αρμοδιοτήτων 

Εκχωρούμε στους προϊσταμένους και τους νόμιμους 
αναπληρωτές των Γ ενικών Διευθύνσεων, των Διευθύνσε¬ 
ων και Τμημάτων του Οργανισμού αρμοδιότητες, όπως 
στα επόμενα άρθρα καθορίζεται: 

ΚΕΦΑΛΑΙΟ Α' 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΓΕΝΙΚΩΝ 
ΔΙΕΥΘΥΝΣΕΩΝ 

Άρθρο 2 

Αρμοδιότητες Προϊσταμένων Γ ενικών Διευθύνσεων 
Η υπογραφή 

α) Εγγράφων ερωτημάτων προς το εποπτεύον Υπουρ¬ 
γείο ή άλλα Υπουργεία, Υπηρεσίες ή Ενώσεις ή Ομο¬ 
σπονδίες Επαγγελματιών για παροχή διευκρινίσεων 
επί της ορθής ερμηνείας των νόμων για θέματα της 
αρμοδιότητάς τους. 

β) Εντολών μετακίνησης εκτός έδρας για υπηρεσια¬ 
κούς λόγους στους Προϊσταμένους Τμημάτων και τους 
υπαλλήλους Κεντρικής Υπηρεσίας της οικείας Γ ενικής 
Διεύθυνσης. 


γ) Εγγράφων ερωτημάτων στη Διεύθυνση Νομικών 
Υπηρεσιών του Ο.Α.Ε.Ε. για θέματα της αρμοδιότητάς 
τους. 

Αρθρο 3 

Επιπρόσθετη αρμοδιότητα Προϊστάμενου Γ ενικής 
Διεύθυνσης Διοικητικής Υποστήριξης. 

Η έγκριση για χορήγηση των πάσης φύσεως αδειών 
περιλαμβανομένων και των αδειών άνευ αποδοχών μέ¬ 
χρι ένα μήνα το έτος στους προϊσταμένους Διευθύνσε¬ 
ων κεντρικών και περιφερειακών υπηρεσιών. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΔΙΕΥΘΥΝΣΕΩΝ 
ΚΕΝΤΡΙΚΗΣ ΥΠΗΡΕΣΙΑΣ 

Αρθρο 4 

Αρμοδιότητες Προϊσταμένων Διευθύνσεων 
Κεντρικής Υπηρεσίας 

1. Η έγκριση για χορήγηση των πάσης φύσεως αδειών, 
εκτός των συνδικαλιστικών, περιλαμβανομένων και των 
αδειών άνευ αποδοχών μέχρι ένα μήνα το χρόνο, στους 
υπαλλήλους της Διεύθυνσής τους. 

2. Η κοινοποίηση όλων των αποφάσεων του Δ.Σ., του 
Διοικητή, των Γενικών Διευθυντών που αφορούν υποθέ¬ 
σεις οι οποίες εμπίπτουν στις αρμοδιότητές τους. 

3. Η υπογραφή: 

α) Εγγράφων προς ασφαλισμένους, τρίτους ή υπηρε¬ 
σίες του Ο.Α.Ε.Ε. ή υπηρεσίες άλλων φορέων δημοσίου ή 
ιδιωτικού τομέα, επαγγελματικές οργανώσεις, σωματεία, 
επιμελητήρια για θέματα της αρμοδιότητάς τους. 

β) Εγγράφων που αφορούν εφαρμογή διατάξεων δι¬ 
αδοχικής ασφάλισης, διατάξεων Ε.Ε. και διμερών συμ¬ 
βάσεων κοινωνικής ασφάλισης για θέματα της αρμο¬ 
διότητάς τους. 

γ) Ενημερωτικών εισηγήσεων για τα διοικητικά δικα¬ 
στήρια σε θέματα αρμοδιότητάς τους. 

Αρθρο 5 

Επιπρόσθετες αρμοδιότητες Προϊσταμένου 
Διεύθυνσης Ασφάλισης. 

Η υπογραφή: 

1. Εισηγήσεων στην επιτροπή διαχωρισμού επί θεμά¬ 
των Ο.Α.Ε.Ε. - ΤΕΒΕ και Ο.Α.Ε.Ε -ΤΑΕ. 

2. Εγγράφων επίλυσης διαφορών σε θέματα ασφαλι¬ 
στικού περιεχομένου με άλλους ασφαλιστικούς οργα¬ 
νισμούς ή φυσικά πρόσωπα. 

3. Εγγράφων που αφορούν την υπαγωγή στο Κλάδο 
Υγείας του Ο.Α.Ε.Ε και την εξαίρεση απ’ αυτόν. 

Αρθρο 6 

Επιπρόσθετη αρμοδιότητα Προϊσταμένου 
Διεύθυνσης Παροχών Συντάξεων. 

Η υπογραφή εγγράφων που αφορούν την εκκαθάριση 
των αλληλόχρεων λογαριασμών που προκύπτουν από την 
εφαρμογή των διατάξεων της διαδοχικής ασφάλισης. 

Αρθρο 7 

Επιπρόσθετη αρμοδιότητα Προϊσταμένου 
Διεύθυνσης Οικονομικού 

Η ετήσια θεώρηση ατομικών βιβλιαρίων ασθένειας 
συνταξιούχων υπαλλήλων του πρώην ΤΣΑ και των προ- 
στατευομένων μελών αυτών. 

Άρθρο 8 

Επιπρόσθετες αρμοδιότητες Προϊσταμένου 
Διεύθυνσης Προμηθειών, Στέγασης και 
Αξιοποίησης Περιουσίας 

1. Η αρίθμηση και θεώρηση του βιβλίου παρακολού¬ 
θησης των πάγιων προκαταβολών. 

2. Η έκδοση αποφάσεων για την έγκριση οιασδήποτε 
δαπάνης μέχρι του ποσού των 2.500 € κατά περίπτωση 
για τη διενέργεια προμηθειών πόσης φύσεως υλικών ή την 
εκτέλεση εργασιών ή μισθώσεων κινητών αντικειμένων ή 
την παροχή υπηρεσιών κατά τα οριζόμενα στον Κανονισμό 
Οικονομικής και Λογιστικής Λειτουργίας του Οργανισμού. 

ΚΕΦΑΛΑΙΟ Γ' 

ΕΠΙΠΡΟΣΘΕΤΕΣ ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 
ΔΙΕΥΘΥΝΣΗΣ ΔΙΟΙΚΗΤΙΚΟΥ ΚΑΙ ΑΡΜΟΔΙΟΤΗΤΕΣ 
ΠΡΟΪΣΤΑΜΕΝΩΝ ΤΩΝ ΤΜΗΜΑΤΩΝ ΤΗΣ ΔΙΕΥΘΥΝΣΗΣ 

Αρθρο 9 

Επιπρόσθετες αρμοδιότητες Προϊσταμένου 
Διεύθυνσης Διοικητικού 

1. Η υπογραφή: 

α) Εγγράφων προς υπηρεσίες του Δημοσίου, Ν.Π.Δ.Δ., 
Ν.Π.Ι.Δ. και ιδιώτες, με τα οποία ζητούνται πληροφορίες 
και στοιχεία που αφορούν το πόσης φύσεως προσωπικό 
του Οργανισμού. 

β) Εγγράφων που απευθύνονται στη Διεύθυνση Νομι¬ 
κών Υπηρεσιών του Ο.Α.Ε.Ε., με τα οποία εκφράζονται 
υπηρεσιακές απόψεις επί των ενδίκων βοηθημάτων και 
μέσων κατά πράξεων ή παραλείψεων της Διοίκησης στα 
θέματα του πόσης φύσεως προσωπικού. 

γ) Εκθέσεων αναλήψεως υπηρεσίας του πόσης φύσε¬ 
ως προσωπικού της Κεντρικής Υπηρεσίας. 

δ) Ενημερωτικών σημειωμάτων προς το ΙΚΑ για τη 
νοσοκομειακή περίθαλψη των τακτικών υπαλλήλων της 
Κεντρικής Υπηρεσίας, κατ’ εφαρμογή του ν. 854/1978. 

ε) Καταστάσεων μονίμων υπαλλήλων, άρθρο 88 
ν. 3528/2007. 

στ) Πινάκων μεταθετέων του πόσης φύσεως προσωπικού. 

ζ) Αποφάσεων προσαύξησης του μισθού των προϊστα¬ 
μένων Τμημάτων και Διευθύνσεων Κεντρικής Υπηρεσί¬ 
ας και περιφερειακών υπηρεσιών του Οργανισμού, με 
τα επιδόματα σπουδών, θέσης ευθύνης, οικογενειακής 
κατάστασης και λοιπά επιδόματα, καθώς και πράξεων 
αλλαγής κλιμακίου των ανωτέρω προϊσταμένων κατά 
τα οριζόμενα στις ισχύουσες διατάξεις. 

η) Αποφάσεων χορήγησης των πάσης φύσεως αδειών, 
εκτός των συνδικαλιστικών, στους προϊσταμένους τμη¬ 
μάτων και Διευθύνσεων της Κεντρικής Υπηρεσίας και 
στους προϊσταμένους των περιφερειακών Διευθύνσεων 
του Οργανισμού, καθώς και των αδειών χωρίς αποδοχές 
μέχρι ένα μήνα το έτος στο πάσης φύσεως προσωπικό 
του Οργανισμού. 

θ) Εγγράφων παραπομπής προς υγειονομικές επι¬ 
τροπές για χορήγηση αναρρωτικών αδειών στους 
προϊσταμένους τμημάτων και Διευθύνσεων Κεντρικής 
Υπηρεσίας. 

ι) Αποφάσεων χορήγησης αδείας μητρότητας και ανα¬ 
τροφής τέκνου με ή χωρίς αποδοχές στο πάσης φύσεως 
προσωπικό του Οργανισμού. 


ια) Αποφάσεων αναγνώρισης προϋπηρεσίας, που 
λαμβάνεται υπόψη για βαθμολογική και μισθολογική 
εξέλιξη, του πάσης φύσεως υπαλληλικού προσωπικού 
του ΟΑΕΕ 

ιβ) Ατομικών πράξεων διορισμού ή πρόσληψης του 
πάσης φύσεως προσωπικού από τους ισχύοντες πίνακες 
επιτυχίας σε διαγωνισμό ή από πίνακες αξιολογικής 
κατάταξης. 

ιγ) Ατομικών πράξεων λύσης της υπαλληλικής σχέσης 
λόγω αποδοχής παραίτησης και λόγω απόλυσης ή κα¬ 
ταγγελίας συμβάσεως. 

ιδ) Εγκριτικής απόφασης μεταφοράς στο επόμενο 
έτος υπόλοιπου της κανονικής άδειας του πάσης φύ¬ 
σεως προσωπικού. 

2. Η μονιμοποίηση των δοκίμων τακτικών υπαλλήλων 
και η άρση της δοκιμαστικής υπηρεσίας του επί συμ- 
βάσει προσωπικού του Οργανισμού. 

3. Η κοινοποίηση των πάσης φύσεως αποφάσεων του 
Διοικητικού Συμβουλίου και του Υπηρεσιακού Συμβουλί¬ 
ου που αφορούν υποθέσεις υπαλλήλων και εμπίπτουν 
στην αρμοδιότητά του. 

4. Η ετήσια θεώρηση ατομικών βιβλιαρίων ασθένειας 
υπαλλήλων του πρώην ΤΣΑ και των προστατευομένων 
μελών αυτών. 

Άρθρο 10 

Καθ’ ύλην αρμοδιότητες Προϊσταμένων Τμημάτων 
Μονίμου και Λοιπού Προσωπικού 

Η υπογραφή: 

α) Εγγράφων, που εκδίδονται σε εκτέλεση αποφάσεων 
του Διοικητικού Συμβουλίου του Ο.Α.Ε.Ε. ή με τα οποία 
υποβάλλονται για έγκριση στο αρμόδιο Υπουργείο πρά¬ 
ξεις συλλογικών οργάνων. 

β) Εγγράφων που αναφέρονται γενικά σε θέματα τρέ¬ 
χουσας υπηρεσιακής φύσης ή την εκτέλεση δικαστικής 
απόφασης ή σε θέματα που έχει γνωμοδοτήσει συλλο¬ 
γικό όργανο του Οργανισμού. 

γ) Ατομικών πράξεων προαγωγής μονίμων υπαλλήλων 
με βάση τους ισχύοντες πίνακες προακτέων. 

δ) Βεβαιώσεων και απαντήσεων σε αιτήματα υπαλλή¬ 
λων σχετικά με την υπηρεσιακή τους κατάσταση. 

ε) Ανακοινώσεων αποφάσεων διορισμού ή προσλήψε¬ 
ων του τακτικού ή με σχέση εργασίας ιδιωτικού δικαίου 
προσωπικού από τους ισχύοντες πίνακες επιτυχίας σε 
διαγωνισμό ή από πίνακες αξιολογικής κατάταξης. 

στ) Απαντητικών εγγράφων επί αιτήσεων πολιτών για 
διορισμό. 

ζ) Αποφάσεων αλλαγής επωνύμου τακτικού ή με σχέ¬ 
ση εργασίας ιδιωτικού δικαίου προσωπικού. 

η) Αποφάσεων προσαύξησης του μισθού των υπαλλή¬ 
λων με τα επιδόματα σπουδών, οικογενειακής κατάστα¬ 
σης, μηχανογράφησης, ανθυγιεινής εργασίας και λοιπά 
επιδόματα, κατά τα οριζόμενα στις ισχύουσες διατάξεις, 
καθώς και αποφάσεων αλλαγής κλιμακίου των υπαλ¬ 
λήλων, εκτός της περίπτωσης ειδικής εξουσιοδότησης 
άλλου οργάνου με την παρούσα απόφαση. 

θ) Αποφάσεων χορήγησης των πάσης φύσεως αδειών, 
εκτός των συνδικαλιστικών, στους υπαλλήλους της Κε¬ 
ντρικής Υπηρεσίας, πλην της περίπτωσης ειδικής εξουσι¬ 
οδότησης άλλου οργάνου με την παρούσα απόφαση. 

ι) Αποφάσεων χορήγησης αναρρωτικών αδειών για το 
πέραν του μηνός χρονικό διάστημα στους υπαλλήλους 

των περιφερειακών υπηρεσιών, εκτός της περίπτωσης 
ειδικής εξουσιοδότησης άλλου οργάνου με την παρούσα 
απόφαση. 

ια) Προπαρασκευαστικών, υπομνηστικών και γενικότε¬ 
ρα όλων των διαδικαστικών εγγράφων οιουδήποτε πε¬ 
ριεχομένου περιλαμβανομένων και εκείνων με τα οποία 
ζητούνται ή παρέχονται πληροφορίες ή ανακοινώνονται 
πράξεις της Διοίκησης. 

ιβ) Απαντήσεων σε πολίτες ή φορείς σε θέματα της 
αρμοδιότητάς τους. 

ιγ) Περιλήψεων αποφάσεων και πράξεων που δημοσι¬ 
εύονται στην Εφημερίδα της Κυβερνήσεως και αφορούν 
τους υπαλλήλους του Οργανισμού. 

ιδ) Πιστοποιητικών υπηρεσιακών μεταβολών καθώς 
και αποφάσεων χορήγησης τρίμηνων αποδοχών στους 
απερχόμενους της υπηρεσίας τακτικούς υπαλλήλους ή 
άλλης χρηματικής παροχής στο πάσης φύσεως προσω¬ 
πικό του Οργανισμού. 

Αρθρο 11 

Αρμοδιότητες Προϊσταμένου Τμήματος Πειθαρχικού 

Η υπογραφή 

1. Εγγράφου αναζήτησης συμπληρωματικών στοιχείων 
ή πληροφοριών, σχετικά με εκθέσεις ελέγχου ή πορί¬ 
σματα από τα οποία προκύπτουν πειθαρχικά ή ποινικά 
παραπτώματα. 

2. Εγγράφων μετά την κίνηση της διαδικασίας κατα¬ 
λογισμού από το Ελεγκτικό Συνέδριο προκληθείσας 
στον Οργανισμό ζημίας. 

ΚΕΦΑΛΑΙΟ Δ' 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ 
Δ/ΝΣΗΣ ΟΙΚΟΝΟΜΙΚΟΥ 

Αρθρο 12 

Αρμοδιότητες Προϊσταμένου Τμήματος Μισθοδοσίας 

1. Η χορήγηση βεβαιώσεων αποδοχών υπαλλήλων για 
χρήση τους σε ασφαλιστικά Ταμεία, Τράπεζες και άλλες 
Δημόσιες Υπηρεσίες. 

2. Η υπογραφή εγγράφων αποστολής καταστάσεων 
αποδοχών και κρατήσεων υπαλλήλων του Οργανισμού 
σε άλλες Δημόσιες Υπηρεσίες ή Οργανισμούς. 

Άρθρο 13 

Αρμοδιότητες Προϊσταμένου Τμήματος Εκκαθάρισης 

Δαπανών 

1. Χορήγηση βεβαιώσεων στο προσωπικό του Οργανι¬ 
σμού με σύμβαση έργου για χρήση τους σε ασφαλιστικά 
Ταμεία, Τράπεζες και άλλες Δημόσιες Υπηρεσίες. 

2. Η υπογραφή εγγράφων για την αποστολή καταστά¬ 
σεων κρατήσεων του Προσωπικού του Οργανισμού με 
σύμβαση έργου σε άλλα Ασφαλιστικά Ταμεία. 

Αρθρο 14 

Αρμοδιότητες Προϊσταμένου Τμήματος Εκκαθάρισης 
Συντάξεων 

1. Η υπογραφή 

α) Εγγράφων αναζήτησης δικαιολογητικών από συ¬ 
νταξιούχους του Οργανισμού και ιδιώτες. 

β) Εγγράφων ειδοποιήσεων ή ενημερώσεων προς συ¬ 
νταξιούχους του Οργανισμού. 

γ) Πιστοποιητικών συνταξιούχων για χρήση σε άλλους 
Οργανισμούς ή Δημόσιες Υπηρεσίες. 


δ) Εγγράφων ερωτημάτων και απαντήσεων προς υπη¬ 
ρεσίες του Οργανισμού και άλλες Δημόσιες υπηρεσίες 
επί θεμάτων συνταξιούχων. 

ΚΕΦΑΛΑΙΟ Ε' 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

ΓΡΑΜΜΑΤΕΙΑΣ ΤΗΣ ΔΙΕΥΘΥΝΣΗΣ ΝΟΜΙΚΩΝ 
ΥΠΗΡΕΣΙΩΝ 

Άρθρο 15 

Αρμοδιότητες Προϊσταμένου του Τ μήματος 

Γραμματείας της Διεύθυνσης Νομικών Υπηρεσιών. 

Η παραλαβή παντός δικογράφου και κάθε άλλου εγ¬ 
γράφου που αφορούν τον Οργανισμό και επιδίδονται 
με δικαστικό επιμελητή στο Ν. Αττικής. 

ΚΕΦΑΛΑΙΟ ΣΤ' 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΠΕΡΙΦΕΡΕΙΑΚΩΝ 
ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 

Αρθρο 16 

Αρμοδιότητες Προϊσταμένων Περιφερειακών 
Διευθύνσεων 

1. Η υπογραφή: 

α) Εκθέσεων αναλήψεως υπηρεσίας από το πάσης 
φύσεως προσωπικό της Διεύθυνσής τους. 

β) Ενημερωτικών σημειωμάτων προς το ΙΚΑ για τη 
νοσοκομειακή περίθαλψη των τακτικών υπαλλήλων της 
αρμοδιότητάς τους, κατ’ εφαρμογή του ν. 854/1978. 

γ) Αποφάσεων χορήγησης των πάσης φύσεως αδει¬ 
ών, εκτός των συνδικαλιστικών, στους υπαλλήλους της 
Διεύθυνσής τους καθώς και στους προϊσταμένους και 
υπαλλήλους των περιφερειακών τμημάτων της αρμο¬ 
διότητάς τους. 

δ) Αποφάσεων χορήγησης αναρρωτικών αδειών, μέχρι 
ένα μήνα το έτος στους υπαλλήλους της Διεύθυνσής 
τους, στους Προϊσταμένους των Περιφερειακών Τμη¬ 
μάτων της αρμοδιότητάς τους και στους υπαλλήλους 
των περ/κων Τμημάτων Ν. Αττικής καθώς και η υπογρα¬ 
φή των εγγράφων παραπομπής των ανωτέρω και του 
Πρ/νου της οικείας Δ/νσης, για υγειονομική εξέταση 
ανεξαρτήτως αριθμού ημερών. 

ε) Εντολών μετακίνησης εκτός έδρας για υπηρεσια¬ 
κούς λόγους όλων των Προϊσταμένων και υπαλλήλων 
της οικείας Διεύθυνσης. 

2. Η έγκριση για χορήγηση των πάσης φύσεως αδει¬ 
ών, εκτός των συνδικαλιστικών, καθώς και αδειών άνευ 
αποδοχών μέχρι ένα μήνα το έτος στο προσωπικό της 
Διεύθυνσής τους και στους Προϊσταμένους των Περι¬ 
φερειακών Τ μημάτων. 

3. Η παραλαβή παντός δικογράφου και κάθε άλλου 
εγγράφου που αφορούν τον Οργανισμό και επιδίδονται 
με δικαστικό επιμελητή στην κατά τόπο αρμοδιότητά 
τους εκτός Νομού Αττικής. 

Αρθρο 17 

Αρμοδιότητες Προϊσταμένων Περιφερειακών 
Τ μημάτων 

1. Η υπογραφή: 

α) Εκθέσεων ανάληψης υπηρεσίας του πάσης φύσεως 
προσωπικού του Τμήματός τους. 

β) Των αποφάσεων χορήγησης αναρρωτικών αδειών 
μέχρι ένα μήνα το έτος στους υπαλλήλους του Τμήμα¬ 
τος τους (εξαιρουμένων των υπαλλήλων των Περιφερει¬ 
ακών Τμημάτων του Ν. Αττικής) καθώς και η υπογραφή 
των εγγράφων παραπομπής τους για υγειονομική εξέ¬ 
ταση ανεξαρτήτως αριθμού ημερών. 

γ) Αντιγράφων μηχανογραφικών βεβαιώσεων αποδο¬ 
χών συνταξιούχων. 

2. Η έγκριση για χορήγηση των πάσης φύσεως αδειών, 
εκτός των συνδικαλιστικών, περιλαμβανομένων και των 
αδειών άνευ αποδοχών μέχρι ένα μήνα το έτος στο 
προσωπικό του Τμήματός τους. 

3. Η παρακολούθηση της κανονικής προσέλευσης και 
αποχώρησης του προσωπικού του Τμήματός τους. 

4. Η παραλαβή παντός δικογράφου και κάθε άλλου 
εγγράφου που αφορούν τον Οργανισμό και επιδίδονται 
με δικαστικό επιμελητή στην κατά τόπο αρμοδιότητά 
τους εκτός Νομού Αττικής. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

Αρθρο 18 
Τελικές διατάξεις 

1. Σε περίπτωση απουσίας ή κωλύματος των ανωτέρω προ¬ 
σώπων δικαίωμα υπογραφής των προαναφερομένων πράξε¬ 
ων και εγγράφων έχουν οι νόμιμοι αναπληρωτές τους. 

2. Σε κάθε περίπτωση έκδοσης πράξης σύμφωνα με 
τα προηγούμενα άρθρα μνημονεύεται στο προοίμιό της 
η απόφαση αυτή. 

3. Η εξουσιοδότηση που παρέχεται με την παρούσα 
απόφαση ασκείται με εντολή του Διοικητού και με την 
επισημείωση «ΜΕ ΕΝΤΟΛΗ ΔΙΟΙΚΗΤΟΥ». 

4.0 Διοικητής επιφυλάσσει στον εαυτό του την εξουσία 
να ασκεί σε εξαιρετικές περιπτώσεις οποιαδήποτε από 
τις εκχωρηθείσες κατά τα ανωτέρω αρμοδιότητες. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2007 
Ο Διοικητής 
ΚΩΝ/ΝΟΣ ΚΟΝΤΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. Φ.80294/2007/29.10.2007 απόφαση 
του Υφυπουργού Εσωτερικών αιτήσεις πολιτογράφη¬ 
σης ομογενών αλλοδαπών που δημοσιεύθηκε στο ΦΕΚ 
2187/12.11.2007 Β' και αφορά περιοχή σελ. 30388 στήλη 
1 στίχ. 29 επιφέρεται η πιο κάτω διόρθωση: 

Από το λανθασμένο: «...α) ΤΣΕΛΙΟΥ ΓΙΑΝΝΗ του ΤΖΙΜΑ...». 

Στο ορθό: «...α) ΤΣΕΛΙΟΥ ΓΙΑΝΝΗ του ΤΖΙΜΟΥ...». 

(Από το Εθνικό Τυπογραφείο) 
-♦- 

( 8 ) 

Στο ΦΕΚ 1975/9.10.2007 (τ. Β'), όπου δημοσιεύθηκε η 
Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Αγριός, στην παράγραφο 4 του άρθρου 
4 ΘΕΣΕΙΣ ΠΡΟΪΣΤΑΜΕΝΩΝ του Ο.Ε.Υ. διορθώνεται: 

από το εσφαλμένο: «Στο Τμήμα Τεχνικών Υπηρεσιών και 
Περιβάλλοντος (αυτοτελές) προΐσταται μόνιμος υπάλληλος 
των κλάδων ΠΕ4 Αρχιτεκτόνων, ΠΕ3 Πολιτικών Μηχανικών, 
ΠΕ6 Τ οπογράφων Μηχανικών, ΠΕ9 Γ εωπόνων, ΤΕ3 Τ εχνολό- 
γων Πολιτικών Μηχανικών, ΤΕ4 Τεχνολόγων Μηχανολόγων 
ή Ηλεκτρολόγων Μηχανικών, ΤΕ5 Τ εχνολόγων Τ οπογράφων 
Μηχανικών με βαθμό Α και ελλείψει αυτού Β.» 

στο ορθό: «Στο Τμήμα Τεχνικών Υπηρεσιών και Περιβάλλο¬ 
ντος (αυτοτελές) προΐσταται μόνιμος υπάλληλος των κλάδων 
ΠΕ4 Αρχιτεκτόνων, ΠΕ3 Πολιτικών Μηχανικών, ΠΕ6 Τοπογρά- 
φων Μηχανικών, ΠΕ Περιβαλλοντολογίαν, ΠΕ9 Γ εωπόνων, ΤΕ3 
Τ εχνολόγων Πολιτικών Μηχανικών, ΤΕ4 Τ εχνολόγων Μηχανο¬ 
λόγων ή Ηλεκτρολόγων Μηχανικών, ΤΕ5 Τεχνολόγων Τοπο¬ 
γράφων Μηχανικών με βαθμό Α και ελλείψει αυτού Β.». 

Ο Γ ενικός Γ ραμματέας Περιφέρειας Θεσσαλίας 
ΦΩΤΙΟΣ ΓΚΟΥΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ιοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπιι/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίηΐβπιβΐ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

' Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

1 Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

1 Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

' Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 



Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


02023050312070008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.οι - ε-ρπείΙ: »θΙ)ίτΐ35ίθΐ , .6ίίί8ί(.ιιι· 

































